ЧРЕЗ

Председателя на

Народното събрание

ДО

Министъра на образованието и науката

проф. Тодор Танев

**В Ъ П Р О С**

от Петър Владиславов Славов и Мартин Димитров Димитров,

народни представители от ПГ на „Реформаторския блок“

На основание чл.90, ал. 1 от Конституцията на Република България и чл.92, ал.1 ПОДНС внасяме въпрос

ОТНОСНО: ***Възможности за отпускане на стипендии за обучение в български училища и университети на етнически българи, граждани на чужди държави.***

**УВАЖАЕМИ ГОСПОДИН МИНИСТЪР,**

Нестабилната ситуация в Украйна и региона предполага засилен интерес на граждани на тези държави, които са от български етнически произход, към завръщане в България. Един от съществените проблеми, с който се сблъскват тези наши сънародници, е обучението на децата им в български средни и висши учебни заведения. Причината е, че те нямат и българско гражданство, тъй като законът на държавата, чиито граждани са, не допуска това. Поради тази причина, българските власти са принудени да ги третират като чужденци, независимо от българския им произход. В резултат тези наши сънародници ще трябва да заплащат непосилни за тях средства за образованието на децата си у нас.

Във връзка с гореизложеното,моля да отговорите на следния въпрос: **Предвижда ли Министерство на образованието приоритетни програми за подпомагане обучението на деца и студенти от български етнически произход, които не са български граждани?**

гр. София, 13.02.2015 г. **Петър Славов:**

 **Мартин Димитров:**